b'\n_START_ARTICLE_\nDvoji\xc5\xa1ki komplement\n_START_PARAGRAPH_\nDvoji\xc5\xa1ki komplement je eden na\xc4\x8dinov zapisa predzna\xc4\x8denih (negativnih) \xc5\xa1tevil. Dobi se ga tako, da se eni\xc5\xa1kemu komplementu pri\xc5\xa1teje 1. Z uporabo dvoji\xc5\xa1kega komplementa se izvede od\xc5\xa1tevanje v ra\xc4\x8dunalniku tako, da se k \xc5\xa1tevilu, od katerega se od\xc5\xa1teva, pri\xc5\xa1teje dvoji\xc5\xa1ki komplement \xc5\xa1tevila, ki se ga \xc5\xbeeli od\xc5\xa1teti. Od\xc5\xa1tevanje se tako prevede na se\xc5\xa1tevanje. Zapis z dvoji\xc5\xa1kim komplementom obi\xc4\x8dajno uporabljajo ra\xc4\x8dunalniki za predstavitev negativnih \xc5\xa1tevil in ra\xc4\x8dunanje z njimi. Poleg tega je tudi je ni\xc4\x8dla predstavljena na en sam na\xc4\x8din._NEWLINE_Zgled: osembitna predzna\xc4\x8dena predstavitev \xc5\xa1tevila 5 (v dvoji\xc5\xa1kem sistemu) je: _NEWLINE_0000 0101 (2)_NEWLINE_Prvi bit 0 ozna\xc4\x8duje (pozitivni) predznak \xc5\xa1tevila, za samo \xc5\xa1tevilo ostane sedem bitov. Da se dobi -5, se naredi najprej eni\xc5\xa1ki komplement \xc5\xa1tevila, se zamenja 1 z 0 in obratno:_NEWLINE_1111 1010 (2)_NEWLINE_Dvoji\xc5\xa1ki komplement \xc5\xa1tevila -5 se dobi tako, da se pri\xc5\xa1teje 1;_NEWLINE_1111 1011 (2)_NEWLINE_Prvi, najte\xc5\xbeji bit ozna\xc4\x8duje negativni predznak.'